Downloaded from YTS.BZ
Official YIFY movies site: YTS.BZ
Akkor még nem hallottam a hangfelvételt.
Továbbra sem akarom hallani.
Nem bírom hallgatni a hangját.
Nagyon különleges volt a hangja.
Olyan szépen beszélt!
Tudtam, hogy amint meghallom,
nem bírom majd elviselni.
Ezt a felvételt a seattle-i repülőtér irányítótornya rögzíti.
A tárgya az N449QX lajstromú repülőgép balesete,
amely a UTC idő szerint 02:33-kor történt.
Megerősítem, hogy jelen felvétel
az eredeti rádióbeszélgetés hiteles másolata,
a repülőgép-baleset vonatkozásában.
Mehet?
Csináljuk!
Ez egy rendkívüli ügy egy Seattle-ben ellopott repülőgépről.
Ez nem drón.
Ez egy igazi repülő.
Mi a franc?
A földről szemlélők alig hittek a szemüknek.
#SKYKING: PÁNIK AZ ÉGEN
Élőben jelentkezünk a FOX 13 hírcsatornáról, ez a Jó reggelt, Seattle!
Üdv mindenkinek! Péntek reggel van, 8:29.
Köszönjük, hogy minket hallgatnak!
Itt Erin Mayovsky.
És Bill Wixey. Egy élő adással kezdünk a Sea-Tac repülőtérről,
ahol egy forgalmas hétvégének nézünk elébe.
Az időjárás nekünk dolgozik, csodás hétvégénk lesz.
Fantasztikus hétvége vár ránk Seattle-ben és környékén.
Capitol Hillben a kamerák elszórtan felhős eget mutatnak.
Terminál, Ken Rupp.
Szia! Colleen a Seattle közelkörzettől.
Szia, Colleen, hogy vagy?
Jól, köszi, és te?
Remekül.
Akkor jó.
A Sea-Tac egy core-30-as reptér...
IRÁNYÍTÓ MŰSZAKVEZETŐ
...tehát a 30 legforgalmasabb reptér egyike az Egyesült Államokban.
INDULÁS ÉRKEZÉS
Műszakvezetőként én vagyok felelős
mindenért, ami megszokott módon zajlik,
és a szokatlan esetekért is.
Bevándorlási reformok, kormányzati leállás, mind napirenden van,
és sokak számára mindennapos téma.
Egy normális műszak volt addig a bizonyos hívásig.
Horizon 2006, levegőben forduljon!
16-os középső futópálya. Felszállás engedélyezve.
Felszállás engedélyezve a 16-os középsőn. Horizon 2006.
Vettem, 11P gurulóúton áthaladok.
16-os bal futópálya. Melyik kapura áll?
Papa gurulón... 10-es kapu.
A tengerbiológusok megfigyelik a veszélyeztetett kardszárnyú delfint
a déli öböl körüli nyílt vízen.
Az anyaállat több mint egy hete hordozza borjának tetemét.
Tom Walsh úgy véli, hogy az anyaállat
egy mély gyászfolyamaton megy keresztül.
Torony, Horizon 2006 felszáll, 2300 lábon, 3000-ig.
Horizon Air 2006, Seattle közelkörzet radarkapcsolat.
VAMPS pontig közvetlenül szabad. Emelkedjen 15 000-ig, és tartsa!
VAMPS 15 000 lábon, Horizon 24...
bocsánat, 2006.
Repülő Charlie-nál, felsorakozik a 16-os középső futópályánál.
Mondja a hívójelét!
A Dash 8 a 16-os középső futópályánál várakozik.
Dash 8 a 16-os középső futónál, mondja a hívójelét!
Ki a Dash 8, aki a 16C futónál várakozik?
A repülő gurult a felszálláshoz.
Nem tudom, mit művelt.
Mindkét oldalon füstöltek a kerekei,
ahogy most is, ahogy a kifutón gurul.
Rendben, vele nem beszéltem.
Seattle földi irányítás!
A Horizonos srác...
felszállásra készül.
Ez durva lesz.
Közelkörzet, Colleen.
Szia! Colleen?
Te vagy az, Jason?
Igen. Egy Dash 8 épp most...
szállt fel, kigurult a Cargo 1-ről.
Nem hívott minket.
Értem.
Emelkedik,
déli irányban, körülbelül egy mérföldre.
- Rendben. Azt hiszem, látom. - Oké. Nem állunk vele kapcsolatban.
Rendben, intézem. Kereslek majd. Szia!
Ön a Szövetségi Légügyi Hivatal washingtoni műveleti központját hívta.
Tájékoztatjuk, hogy minden hívást rögzítünk és ellenőrzünk.
- Vegyék már fel! - Kérem, várjon!
Központ. Hallgatom, Seattle!
Üdv! Colleen vagyok, seattle-i közelkörzet.
Van egy potenciálisan igen súlyos helyzetünk.
Minden jel arra utalt, hogy ez egy repülőgép-eltérítés.
Ez egy zsúfolt, nagyvárosi környezet.
Ha ezt a gépet fegyverként használnák,
több ezer ember élete forogna kockán.
Mi a franc?
Basszus! Úristen!
Mi folyik itt?
Az a rohadt Alaska Airlines-os Q-400-as.
Mi a szart csinál itt?
Hozd a kocsikulcsot és a pénztárcámat!
Horizon földi kiszolgálás. Veszed?
Mármint Seattle.
Ki forgalmaz az előtereseknél?
Elnézést, Horizonos srác, 449, QX.
Értem, 449. Komolyan felszálltál?
Naná.
És nem szabadna azon a gépen lenned, igaz?
Hát, nem.
Mi történik? Te vezeted a gépet?
Hát, rosszat tettem, nagy önzőséget.
Amúgy minden oké. Megyek, megnézem Rainiert.
Értem, 449. Tehát elraboltad a gépet, ezt akarod mondani?
Hát, aha.
449, ismételd!
Igen, attól tartok, igen.
De nem akarom blokkolni, feltartani ezt a frekvenciát.
Van esetleg másik, ami megfelelő lehet?
449, várj!
Szerzek egy frekvenciát.
Vettem, nagyra értékelem.
Mondja... Ön szerint a Dash 8 Q400 képes hurkot csinálni?
Amikor a gép felszállt, fogalmam sem volt, ki ül a pilótaülésben.
Hová tart? Mit akar tenni?
Keresnem kellett egy irányítót arra a frekvenciára,
hogy beszéljen vele.
Andrew volt erre a legalkalmasabb.
Q400-assal repülő úriember,
hall engem?
Helló, hallasz?
Igen, itt a seattle-i közelkörzet.
Üdv! Folyamatosan valami időjárás...
időjárás cuccot kapok.
Gondoltam, megkérdezlek róla.
Rendben, te vagy abban...
a Dash 8-ban, ami most szállt fel a Sea-Tacről?
Igen, megerősítem.
És van hívójeled?
Dehogyis, földi kiszolgáló vagyok.
Fogalmam sincs, mi az.
Tehát a srác földi kiszolgáló.
Egy gyors infó, srácok.
Több tanúnk is van, akik látták a srácot a rakodóterületen,
a Cargo 1 területén.
Egymaga kitolta a repülőt.
Amíg a gép gurult,
lecsatlakoztatta a vontató rudat, felszaladt a lépcsőn, beugrott a gépbe,
megkezdte a gép irányítását,
feltartott más repülőket, aztán felszállt.
Hűha!
Ez egészen elképesztő és vakmerő.
Igen.
Amikor megtudtam a hírekből, hogy elraboltak egy repülőt,
és meghallottam a hangját, tudtam, hogy ő az.
Nem hittem el.
Először is, hogy csinálta?
Hogy szállt fel a géppel egyedül, amikor ahhoz két ember kell?
MUNKATÁRS
Kell egy kapitány és egy elsőtiszt.
És hogy nem tudott róla senki?
Rendben. Mi a neved?
Jó kérdés. Egész életemben ezt kérdezem saját magamtól.
Identitási válság.
Elmondanád a nevedet, hogy tudjunk beszélgetni,
és könnyebben meg tudjalak szólítani?
Bocsi, leesett a mikrofonom.
Hánytam egy kicsit.
Tudod, én...
Várj egy kicsit! Fenébe!
Haver, nagyon sajnálom. Remélem, nem szúrom el ezzel a napod.
Nem, dehogy! Nem szúrod el a napom.
Megmondanád a keresztneved, csak hogy tudjam, hogy hívjalak,
és könnyebben tudjak hozzád beszélni?
Persze. Richard Russell.
Oké, Rich. Köszönöm!
Richard Russell.
A neve Richard Russell.
Amikor hallottuk a riportot, fogalmunk sem volt, hogy ő volt az.
Sosem hívtuk Richard Russellnek.
Sohasem.
Nekünk ő Beebo volt.
ÉDESANYA
Mindig is Beebo volt, és örökre az lesz.
Beebo!
Halálos dráma Seattle egén.
Ma este még többet tudhatunk meg a 29 éves földi kiszolgálóról,
aki a Horizon Airnél,
az Alaska Airlines leányvállalatánál dolgozott.
Azzal vádolják, hogy megbénított egy forgalmas repteret,
és sok ember életét sodorta veszélybe.
Kiborultam, amikor megtudtam.
2015 óta dolgoztam a Horizonnál.
Nem volt túl jó a fizetés, de kellett a munka.
Elvállaltam.
Richard tanított be, és együtt dolgoztunk.
Az első repülőmnél elég ideges voltam.
A Q400-as egy légcsavaros gép.
Olyan, mint egy nyitott mixer.
Könnyen megsérülhetsz, ha nem tudod, mit csinálsz.
De Richard ott volt mögöttem.
Nyugtatgatott, hogy ne féljek a dologtól, fő a nyugalom.
Ilyennek ismertem Richardot.
Kiegyensúlyozott embernek tűnt.
Miért tette? Ez továbbra is rejtély.
Rögtön arra gondoltam, mit csinálhattak vele?
Nem arra, hogy ő mit tett a Horizonnal.
Mivel érte el a Horizon, hogy ezt tette?
Megállapítást nyert, hogy az elkövető a 29 éves Richard Russell.
A hatóságok szerint nem volt pilóta engedélye,
de jogosult volt a repülőtér elzárt területén tartózkodni.
Derült égből villámcsapás!
Emlékszem, amikor megláttam őt a TV-ben.
Vicces volt, mert amikor kicsi volt,
három vagy négy éves, volt egy álmom.
Elsétáltam egy újságautomata mellett, amellett a régi mellett,
bedobtam 50 centet, és kivettem az újságot.
És az ő fotója volt rajta.
Arra gondoltam, milyen vicces.
Ezt álmodtam.
De 24 évvel később valósággá vált.
Egy kicsit letértem a kijelölt ösvényről, és nem igazán tudom, merre menjek.
Lehet, hogy bajban vagyok.
Ami a repülést illeti, hogy érzed, boldogulsz vele?
Ó, naná! Ez iszonyú klassz, haver.
Sokat videojátékoztam, szóval...
Nagyjából tudom, mit csinálok.
Ekkor derült ki, hogy még sosem vezetett repülőgépet.
Rendben, és látod magad körül a tájat?
Akadályozza bármi a kilátást?
Nem, minden tiszta, mint a patyolat.
Csak tettem egy kört Rainiernél.
Gyönyörű!
Azt hiszem, van elég üzemanyagom, hogy az Olympic-hegységre is ránézzek.
Igen.
A hangja alapján a pilóta nagyon fel van pörögve.
Oké. Megkérdeznétek, szerinte mennyi üzemanyag van a gépen?
Rendben.
Két dolog van, amire a légiirányításban mindenki ki van képezve.
Meg kell tudnod, hány ember van a fedélzeten,
és hogy mennyi üzemanyag van még hátra.
Mert ha becsapódik,
a tűzoltóknak tudnia kell, mekkora lesz a tűz.
És tudniuk kell, hány holttestet kell keresniük.
Jól van, Rich. Tudod esetleg, mennyi üzemanyag van a gépen?
Fenébe! Már így is elégettem 450 kilót, szóval...
Valahol ezer alatt járok. Induláskor 1400 körül volt.
Egy tonna üzemanyaggal nagyjából egy órát tud repülni.
Azaz egy órán belül lezuhan.
- Szép napos idő van a kedvedért. - Anyuci!
- Tudom. - Szerintem ez jobban néz ki.
Az én kis tündérbogaram.
Anyuci!
Egy kis cukorfalat volt.
Mindig is egy kincs volt.
Egy káoszos házban jól jött, hogy volt valami...
TESTVÉR
...egy kis nyugalom a feszültség helyett.
Nem volt könnyű a házunkban felnőni.
TESTVÉR
Csomó gyerek.
Iker vagyok.
Van két lánytesóm, akik ikrek.
Aztán ott van Beebo, a középső gyerek.
Menő vagy!
A húgaimnak és Beebónak nem ugyanaz volt az apjuk.
Alkoholista volt.
Ez tovább rontott a ház légkörén.
Megmutatom az izmaim. Tessék!
Szép nagy muszklik, Beebo!
Semmi esélyem ellened.
Nem volt a legegyszerűbb gyerekkorunk...
LÁNYTESTVÉR
...de Beebo mindig vigyázott rám és az ikertesómra.
Az apjuk nem volt jó ember.
Fizikai bántalmazó volt.
NAGYNÉNI
Verbális bántalmazó volt.
Szörnyű volt.
Amikor Beboo hatéves, a lányok pedig ötévesek voltak,
fogtam a gyerekeket, és leléptünk.
Nem hittem, hogy öt gyerekkel talpon maradok,
de nem volt más választásom.
Oda kellett tenni magam.
Erősnek kellett lennem.
Egy vasat sem kaptam az államtól.
Egy vasat sem.
Úgy gondolom, emiatt is volt olyan kedves.
És azért viccelődött annyit, mert nem akart olyan lenni, mint az apja.
És az ünnepelt...
Jövő szombaton lesz Beebo első focimeccse.
Ő túltette magát mindezeken.
WASILLAI KÖZÉPISKOLA
LÉGIERŐ KATONAI ELŐKÉPZŐ
Mindenki ismerte és szerette Beebót.
Beboo egyedülálló és megismételhetlen volt, tényleg.
LÁNYTESTVÉR
- Ezek az öltözőszekrények? - Igen.
Oké, küldd el anyának!
Elküldtem.
Beebo!
Amerikai focizott, birkózott.
- Gyerünk, Beebo! - Beebo!
Futott.
A hazafutások ásza volt.
Az osztály bohóca volt.
Ez mind ő volt.
A wassalai suli kedvence.
Hihetetlenül figyelmes volt,
és intelligens. Ezt sokan nem vették észre.
LEGJOBB BARÁT
Úgy vélem, az emberek hithű keresztényként jellemeznék.
A tökéletes amerikai mintagyerek megtestesítője volt.
Nem az a típus volt, akiről ezt valaha is el tudtuk volna képzelni.
Szeretném tisztázni.
Nem áll szándékomban senkit bántani.
Csak a kilátásért csinálom.
Senkit sem akarok bántani.
Nincs miért félni tőlem.
Rendben, csak aggódunk,
mert neked nem szabadna vezetned azt a repülőt.
Van más is a fedélzeten?
Nincs. Úgy voltam vele, hogy nem lehet ez olyan nehéz.
Csak menni akartam vele egy kört.
Tehát csak te vagy a fedélzeten?
Igen, uram. Nem akarnék másnak sérülést okozni.
Tekintettel Amerika történelmére, 9/11, gépeltérítések és hasonlók,
ha belebotlasz egy szituációba, ahol az egyetlen dolog,
amit tudsz, hogy egy ember elkötött egy repülőt,
az nem feltétlenül vet jó fényt az elkövető feltételezett jellemére.
Figyi, gondolom, küldeni fogtok ide pár vadászgépet, nem?
Nos, Rich! Most épp nem ez a terv.
Meg tudnád mondani, milyen magasságon vagy?
Úgy érzem, nem mondasz igazat, haver.
A helyedben én felküldeném a vadászgépeket,
mert tudjátok, lehetek rosszfiú is.
Tulajdonképp rosszfiú vagyok.
Sose tudott rossz lenni. Mindig jól viselkedett.
Aranyból volt a szíve.
Nyugati Parancsnokság.
Katonai támogatást kérek az elsődleges célponthoz!
Fenyegetőzött.
Eléggé meg van zavarodva a srác.
Itt valóban rosszfiúnak hangzik.
Nyugati, figyelem!
- Riasztjuk Portlandet. - Köszönöm.
ROCK 41, légiriasztás aktív...
ROCK 41. Seattle közelkörzet. Rendben.
Sea-Tac légköri nyomás 2-9-9-6.
Bármi történjék is, a vadászgépeket riasztották volna Portlandben.
Ez a protokoll.
Ha ellopsz egy utasszállító gépet, a vadászgépek ott lesznek
egy idő után a sarkadban.
Mi történik itt?
Itt köröz a környékünkön egy repülő és két vadászgép.
De hogy vadászgépek kilőjenek egy amerikai állampolgárt a levegőben,
azt én nagyon nem akartam.
Senki sem akarta.
F-15-ösöket riasztottak Portlandből. A hangsebességnél is gyorsabban repülnek,
hogy Seattle-től délre körülfogják Russellt.
A vadászok készek a kilövésére, közben a légiirányítók próbálnak hatni rá.
Egyszerűen nem tudtam elhinni, mit tett.
Nem értettem, mi lelte.
Ha meglátja a vadászgépeket, az...
ronthat a helyzeten, és így lesz.
Persze! Kértem a vadászpilótákat,
hogy maradjanak le a géptől, nehogy ráijesszenek.
- Oké. - Egyelőre még a felderítés zajlik.
Oké.
Nyugati Központ, követjük.
Rendben, köszönöm. Követő küldetés.
Ó! Ez a cipő volt rajtam Beebo esküvőjén.
Anya, be akarod hozni ezeket, hogy később átnézd?
Hogy kell-e belőle most valami?
Mindent én raktam ide.
Hadd nézzem!
Amikor a baleset után nagytakarítottam, ezt eltettem, hogy biztosan meglegyen.
Na, meg is van!
Ez az? Ó, igen!
Jó sok cucc.
Nem tudom, mihez kezdjek Beebo holmijával.
Visszacsomagoljam? Képtelen vagyok magammal vinni, Phil.
Tudom.
Nem megy.
Az iskolai sportkitüntetései.
Ezt nézd!
Igen.
Birkózás, futás, foci.
Nem voltam pénzem...
- Venni egy... - Egy betűs kabátot?
Igen, olyan kabátot.
Igen.
Nem gond. Itt van ez. Úgy gondoltam, rárakhatjuk ezeket is egy pólóra.
- Nagyon menő. - Az hát!
„Tizennyolc éve egy gyönyörű...” Jaj, Istenem! Sírni fogok.
„...négy kilós Warrior-baba született.
Richard Bryannek nevezték el, és óriási örömöt szerzett családjának.
Miközben a történeted folytatását írod, tudd, hogy mindig szeretni fogunk.
Büszkék vagyunk a fiatalemberre,
akivé váltál.
Annyi nevetést és váratlan helyzetet hoztál a mindennapjainkba!
Menj, élvezd, amit neked kínál az élet!”
- Ó! - Ki írta ezt?
- Én. - Te?
Csodálatos.
Igen, nem csak szép vagyok.
Úriember a Q400 Dash 8-ban, továbbra is hall engem?
Földi kiszolgáló a Dash 8-ban, rajta van még a frekvencián?
Hall engem?
Igen, elnézést! A hegyek mögött megszakadt a kapcsolat, azt hiszem.
Azt hittem, csak beadtad az unalmast.
Rendben, most hallak, tisztán, érthetően.
Figyelj! Nem tudnál szerezni egy Q400-szakértőt,
vagy valakit, aki mindent tud róla?
Nos, itt nincs olyan, aki tudná, hogy kell vezetni ezt a gépet,
de meglátjuk, mit tehetünk, és találunk valakit, akivel beszélhetsz.
Mi a terved?
Visszajössz Sea-Tacre, és megpróbálsz leszállni, vagy mi a terv?
Szerinted mit kellene csinálnom?
Mit csináljak, légügyes arc?
Nos, próbálunk kapcsolatba lépni valakivel, aki tud neked segíteni,
mert nem tudod, hogy kell leszállni, igaz?
Sose tanultam, hogyan kell leszállni egy géppel.
Alaposan utánanéztem, hogyan lehet beindítani,
elindulni vele.
Az pár óra alatt megvolt.
De, igen... Nem tudom, hogy kell leszállni, a landolás nem igazán volt betervezve.
Ott van Beebo és Trevon.
Beboo leérettségizett, mint a városunk üdvöskéje,
aztán főiskolára ment focizni
Észak-Dakotába.
Ösztöndíjat kapott, hogy focizhasson, és megvalósíthassa az álmát.
Szerintem amikor Wasillából
Észak-Dakotába költözött, az volt az a pont,
amikor először elgondolkozott azon, ki is ő,
és mik a céljai az életben.
Emlékszem, arról beszélt, hogy mindenki iszik,
tipikus főiskolás dolgokat csinál,
de ő nem vett részt ezekben.
Imádta a focit, de Észak-Dakotát nem igazán.
Szerintem sok minden nem passzolt az ő keresztény identitásához.
Ekkor kezdte úgy érezni,
hogy ez a foci dolog talán mégsem igazán neki való.
Középiskola után én végül Oregonba mentem tanulni,
egy rövid felsőfokú képzésre.
Mondtam neki, hogy ha akar, jöjjön ő is.
Ez volt a legjobb, ami történhetett vele, mivel ott ismerte meg Hannah-t.
Pörgesd meg, Beebo! Pörgesd!
Az első naptól fogva odáig volt érte.
Emlékszem, felhívott, és azt mondta:
„anya, ő megfelel a Krisztusnak”.
Ő az igazi.
A mindenem.
Hannah tökéletes volt Beebóhoz.
Szórakoztató lány volt...
pék volt, ami nagyon bejött neki.
Mind tudtuk, mi a helyzet.
Ő volt élete szerelme.
Küzdött érte, és elnyerte a szerelmét.
Még a diploma előtt eljegyezték egymást és összeházasodtak.
Csodaszép lány volt.
Láttátok a képeket. Ó, Istenem! Olyan szépek voltak együtt!
Az esküvő után Hannah megszerezte a diplomát gasztronómiából,
és az volt az álma, hogy nyisson egy pékséget.
Találtak egy eladó pékséget,
megvették, és Hannah Marie's Bakerynek nevezték el.
Annyira aranyos volt! Ők ketten ott a pékségben.
Ez volt a közös gyermekük. Igazán.
Beboo igazából mindent feláldozott ezért.
Iskolát... és mindent, csak azért, hogy őt támogassa,
ami tök jó, hogy meg tudta érte tenni.
Optimista volt a jövőjét illetően
annak ellenére, hogy ez akkor még nem igazán volt megalapozott.
Kifejezetten reményteli volt.
Ezért szerinted életfogytiglan jár?
Mármint remélem, igen. Egy magamfajtának.
Mi most nem gondolkozunk ezen.
Most arra koncentrálunk,
hogy biztonságban lejuttassunk a földre, és megoldjuk ezt a helyzetet.
Nem biztos, hogy vissza akarom adni
a repülőt, mert eléggé összehánytam a belsejét. Nem valami szép.
Andrew, elfogadja majd az utasításokat?
Kérdezd meg tőle, elfogadja-e a légiirányítási utasításokat!
Mi a neved, légügyes arc?
Rich, a nevem Andrew.
Mit gondolsz, adhatnék neked irányvonalakat
vagy légiirányítási utasításokat, hogy segítsek?
Ez nekem kínai. Fogalmam sincs, mit jelentenek ezek.
- Fogalmam sincs, hogyan tápláljam be. - De ha adnék például
egy irányt, ránézhetnél az iránytűre.
Ha adnék neked egy irányt, akkor az iránytűd azt mutatná.
Ó, a vadászok közelébe?
Oda akarsz irányítani?
Nem a vadászgépekhez akarlak irányítani.
Csak távol tartanálak a Sea-Tacre leszálló gépektől.
Ó, oké. Nem akarok keresztbe tenni.
Értékelem... hogy nem akarod...
tudod, elszúrni mások napját miattam.
Csak úgy maradhat mindenki életben, ha sikeresen leszáll a repülővel,
de a pilótánknak nincs repülési tapasztalata.
Nem hozhatjuk le őt akárhova.
Egy olyan futópálya kell, ami elég hosszú és elég széles
egy Dash 8 leszállásához.
LÉGIBÁZIS
Oké, Rich, ahelyett, hogy visszarepülnél a Sea-Tacre...
van egy futópálya tőled jobbra úgy egy mérföldre. Látod?
Az a McCord Légibázis.
Ó, ember!
Azok ott szétlőnének, ha oda akarnék leszállni.
Biztos van légvédelmi rakétájuk.
Nem, nincs semmi ilyesmijük.
Olyan helyet keresünk, ahol biztonságos a leszállás.
Nem igazán akarok még leszállni,
de atya-gatya, lehet, hogy...
nem kellene annyit lesnem az üzemanyagot, mert túl gyorsan fogy.
Jó reggelt! Üdvözlünk mindenkit a fedélzeten!
Reméljük, csodás útjuk lesz San Diegóba,
ahol kellemes 24°C van.
Az anyám azóta nem a régi.
Nagyon összetört.
Kiadta a házát, így már nincs igazi otthona.
Úgy érzi, állandóan mozgásban kell lennie.
Oké, a pilóta... Vonalban van a másik Horizon-pilóta.
Rich, pár másodperc, és belép a beszélgetésbe egy másik pilóta.
Egy Q400-assal repül.
Megpróbál neked egy kicsit segíteni, oké?
Nagyon nyugodt és összeszedett a hangod.
Azon vagy, hogy ne mondj semmi rosszat, tudom...
Nem kell kerülgetned a forró kását.
Nem vagyok érzékeny típus.
Szóval...
Üdv, Rich, itt Bill kapitány beszél.
Van terved a leszálláshoz?
Én inkább csak élvezem a repülést.
Értem. Milyen gyorsan mész most?
Hallom a sebességtúllépés kürtjét.
Azt hol lehet látni?
300 csomóval halad a talaj felett.
Rendben, ennél gyorsabban ne menj, mert a repülőgép nem bírná a terhelést.
Nem akarjuk tönkre tenni a repülőt.
Ó, értem.
Hé, pilóta arc... Szerinted lehet ezzel orsózni?
Előbb inkább a robotpilótát próbáljuk meg!
Uncsi!
Maradjanak becsatolva, és a poggyászok legyenek az ülés alatt,
amíg a kapitány nem engedélyezi az öv kicsatolását!
A felső tárolókat óvatosan nyissák ki!
Minden évben elrepülök San Diegóba Beebo kocsijáért
a húga házához.
Ez mindig egy spontán utazás.
Ez kapcsol ki, az utazás, úton lenni.
Tudod, beszállok a kocsiba,
és bárhova mehetek, ahol senki sem ismer, és minden oké.
Oké.
Indulás!
Autós túra.
A kocsi neve Sally.
Minden évben elhozom Sallyt
körülbelül három hónapra.
Megyünk keletre, nyugatra, északra és délre
barátokat és rokonokat látogatni.
Tökéletes módja annak, hogy elvesszek a gondolataimban.
Senki nem vár tőlem semmit.
Senki nem várja el, hogy erős légy, amikor szomorú vagy.
- Rich, itt vagy még? - Igen. Üdv, srácok!
Oké, Rich. Tudod esetleg, mennyi üzemanyagod maradt?
Ó, haver! Rosszul vagyok.
Elég sokat hányok.
Andrew, szeretném, ha kedves dolgokat suttognál a fülembe!
Rich, nem hiszem, hogy ez menni fog.
Meg tudnád mondani, mennyi üzemanyagod maradt?
A pokolba, Andrew!
Itt emberéletek forognak kockán!
Rich, ne mondj ilyeneket!
Mondtam, hogy én nem... Nem akarok senkit bántani.
Csak azt akartam, hogy szólj pár kedves szót.
Valamikor az unokaöcsém életében valami megváltozott.
Egy mókás, laza, boldog emberből
egy nagyon stresszes életet élő valaki lett.
A pékség nagyon jól ment, aztán azt hallottam,
hogy elköltöznek Oregonból valahova északra.
Szerintem Hannah családja szerette volna, ha közelebb vannak, Seattle-ben.
Egyszer megkérdeztem, mennyire megy jól a pékség,
amire azt mondta, hogy kiszámolták,
és mindent egybevéve, időt és energiát,
mindketten nagyjából négy dollárt keresnek óránként.
Azon tűnődöm, hogy mivel Hannah
hagyományos családból származik, ahol az apa dolgozik,
és az anya otthon van a gyerekekkel,
úgy gondolom, talán ezt szerették volna
a lányuknak is.
Hannah családja más volt, mint a miénk.
A szülők még mindig házasok.
Nagyon-nagyon vallásosak.
Elég vagyonosak.
Hannah apja szerette volna, ha Beebo szerez egy igazi munkát.
Azt akarta, hogy Beebóéknak tökéletes középosztálybeli családja legyen.
Tipikus külvárosi élete. De ez Beebót sosem vonzotta igazán.
Azt hiszem, ez lehetett az első buktató az életében.
Beebo nem akart Seattle-be költözni. A nagyváros nem volt neki való.
Biztos, hogy nehéz volt új életet kezdenie a nagyvárosban.
Beboo úgy volt vele, hogy „és most mihez kezdjek?”
Hé, légügyis arc! Andrew, itt vagy?
Igen, Rich. Itt vagyok.
- Rich, hallasz? - Te hogy kaptad meg ezt a melót?
Az érdekel, hogyan vettek fel? Online jelentkeztem.
Az kizárt! Csak úgy az utcáról?
Nos, volt némi tapasztalatom.
Aha. Miféle tapasztalatod?
Katonai szolgálat.
Köszönöm a szolgálatodat!
- Köszönöm! - Én túl kövér voltam.
Nos, igen. Túl kövér vagyok nekik.
Gondolkodtam rajta,
de talán jobb is, hogy nem ment.
Jelentkezett a hadsereghez,
de a súlya miatt nem vették fel.
Jelentkezett a rendőrséghez, de megbukott a gyakorlati vizsgán.
Megkérdeztem, miért nem sikerült.
Erre ő: „mondjuk úgy, hogy a rendőrségnek
és nekem különbözik a véleményünk, hogyan kell az emberekkel bánni”.
Utána elvállalt egy állást egy légitársaságnál...
hogy tudjon Alaszkában utazgatni.
Ez volt Beebo álma.
Haza akart jönni.
Szóval Beebo megkapta az állást a Horizonnál.
Amennyire tudom, sárga mellényt viselt, és...
Nos...
poggyászok érkeztek hozzá, aztán útjukra eresztette őket.
Ő csinálta... mutatta az utat a repülőknek, ki és be.
Küldött egy videót, amin egy repülőt vezet
a hangárba vagy hova.
Mondta, hogy elviszi a gépet egy körre.
Sziasztok! A nevem Beebo Russell, és földi kiszolgáló vagyok.
Tehát sok táskát emelgetek.
Nagyon sokat.
Iszonyú sokat.
Nézzétek ezt a sok táskát!
Ó, egy lila.
Sokszor ilyen körülmények között kell kint dolgoznom.
De néha elég menő dolgokat is csinálhatok.
Emlékszem, azt mondta, azért ezt a munkát választotta,
mert utazási kedvezményt kapott, és ez nagyon bejött neki.
Épp Írországban juhászkodom.
REPÜLŐS KAPITÁNY
Vitte magával Hannah-t, voltak Írországban, Franciaországban, Feröeren.
Szerintem jókat utaztak együtt.
Beebo vidám életet akart élni, és ezt Hannah sem bánta.
Egyszer mondták, hogy 170 túránál tartanak.
A három év alatt, amíg ott volt, versenyeztünk egymással,
mivel én is tudtam használni a kedvezményeit.
Sziklákat gurítunk Las Vegasban.
Az egyik dolog, amit értem tett,
amikor orvosi egyetemekre jártam felvételizni, és már nem volt pénzem,
adott egy köteggel a családi jegyeiből, így el tudtam menni az interjúkra,
és ez egy elég nagy körutazás lett.
Ezt másképp egyáltalán nem engedhettem volna meg magamnak.
A legfontosabb, hogy meglátogathatom azokat, akiket a legjobban szeretek.
Így végül is megéri.
Szerette a munkáját.
Nagyon is.
Eleinte.
Üdv! A nevem Beebo Russell,
és ma interjút készítek földi kiszolgáló kollégáimmal
a munkájukról és az utazásaikról.
Szeretsz földi kiszolgálóként dolgozni?
Miért, vagy miért nem?
Szeretek is, meg nem is. Az egyik jó dolog,
hogy jó emberekkel dolgozhatok, az egyik rossz pedig az,
hogy elég rossz emberekkel is együtt dolgozunk.
Szeretem a beosztás rugalmasságát és az utazási lehetőségeket.
A vezetőséget nem bírom.
Egyetértek.
A földi kiszolgálás kemény munka.
Nyáron a forróságban, máskor megfagysz...
Napi 12 járaton dolgozol.
Kevesen vagyunk, kevés a fizetés, és túl vagyunk hajszolva.
Sosem láttam Richardot dühösnek.
Sosem láttam rajta, hogy frusztrált.
Legalább ötvenen voltunk a pihenőben.
A legtöbben beszélgettek, de ő a sarokban ült, és olvasott.
Csendes volt és zárkózott.
Szerintem igyekezett megőrizni a profi imázst, mert feljebb akart lépni.
Komolyan gondolta.
Próbált fejlődni, hogy több pénzt vigyen haza
a feleségének, hogy el tudja őt tartani.
Szerintem az egyik narratíva, ami főleg a hagyományos
keresztény értékeket vallókra igaz,
hogy a férfiaknak
meghatározott módon el kell tartani a családjukat.
És ha ezt nem tudod bőségesen megadni,
valahogy kevesebbet érsz.
Harmadik éve dolgozott ott, amikor kezdtem azt látni rajta,
hogy már nem olyan édes neki a munka.
Ahogy telt az idő, egyre kevésbé szerette.
Fizikai munka, ismétlődő mozdulatok, ami elég megterhelő az emberi testnek.
Mesélte, milyen sokat dolgoznak.
Nem bánnak vele túl jól.
A fizetés is elég gyenge volt.
Úgy gondolom, már nem érte meg az utazási kedvezményért ott dolgozni.
Nem bántak velünk emberhez méltóan. Lenéztek.
Néhány pilóta vontatós majmoknak hívott minket.
Ez komoly? Tényleg így hívnak minket?
Már elég régóta dolgozott ott
ahhoz, hogy lássa a szakadékot a pilóták, a repülőszemélyzet és a földiek között.
Hallotta a csevegést a fejhallgatóján.
Rámpás patkányoknak és hasonlóknak hívták őket.
Ettől selejtesnek érezte magát.
Szóltunk erről a vezetőségnek, de nem csináltak semmit az ügyben.
Mire gondoltál? Megpróbálsz leszállni?
Jegyezhetik, amit mondok,
ha bárki kérdezi, miért tettem ezt,
valószínűleg azért...
mert a fizetésem a minimálbért sem éri el.
Ennek fogjuk betudni.
Talán ez majd egy kicsit észhez téríti a fejeseket.
Talán...
Igen.
A minimálbéres kijelentés idegessé tett.
Elégedetlennek hangzott.
Ránéztem a radarképre, és arra gondoltam:
„szent ég,
az összes repülő, ami itt vesztegel, tele van üzemanyaggal.
Ha Richard úgy dönt, hogy visszafordul,
és egy gép tetején landol, az egész reptér lángba borul.
Seattle-ben a minimálbér óránként 16 dollár volt,
de mi nem kaptunk ennyit sem.
Az órabérünk 12,75 dollár volt.
Ennyiből nem lehet megélni.
Nem értettük, hogy lehet ez törvényes?
Az volt az első kifogás,
hogy ez egy kisebb légitársaság, nem termel elég pénzt.
De láttuk a számokat,
egy csomó pénzt csináltunk.
Hangot adott a véleményének, hogy milyen szánalmas,
hogy a cég képes a minimálbérnél is kevesebbet fizetni nekik.
Nem tetszett nekik, hogy erről beszélünk.
Nem akartak minket meghallani.
A pihenőben mindenki a fizetésről beszélt,
hogy valaki egyszer csinálni fog valami veszélyeset,
és az majd felkelti a figyelmüket.
Ha nem csak beszélünk róla, hanem valaki cselekedni fog.
BÜSZKÉK VAGYUNK RÁD
Rendben. Azt fogjuk tenni,
hogy lakatlan terület fölött tartjuk, például az öböl felett.
Rendben.
Fogytán volt az idő,
és az üzemanyag is kezdett kifogyni.
Szia, Rich!
Lenne kedved egy kicsit a Puget-öböl felett repülni?
Az ideális hely lenne, hogy lelőjetek, igaz?
Nos, inkább egy puha hely a leszállásra.
Nem szeretnék megfulladni.
Csomóan vitorláznak ma este.
Több millió vitorlás lesz ott, hogy kimentsen.
Jól hangzik, de nem hiszem,
hogy egy vitorlás hamarabb odaérne a fegyvereseknél.
Nos, egy csomó mentőmellény van a repülőn,
szóval az úszás miatt nem kell aggódnod.
Szerinted ha sikeresen leszállok, az Alaska adna nekem egy pilóta állást?
Szerintem bármilyen melót rád bíznának, ha ezt meg tudod ugorni.
Ja, persze!
Dehogy, mert én „fehér” vagyok.
És itt van.
Itt van a...
a „fehérezés”. Ezt a mondatot...
Elnézést, nem politizálunk.
Igen, a pilótafülkében nem beszélünk vallásról és politikáról.
Persze.
Hát...
Nehéz erről beszélni?
Hát... kicsit az.
Istenem, miért... Ezt át kell gondolnom.
De még mindig forog, ugye?
- Igen. - Oké.
- Le tudjuk állítani a kamerákat? - Persze.
Fehérként, szerintem, ha mondok valamit,
akkor az úgy jön át, mintha a fehérek privilégiuma lenne, vagy...
nem is tudom.
Nem akarom, hogy beskatulyázzanak,
érted, mert ezek olyan skatulyák, amibe az embereket csak úgy beleteszik.
Ez egy tabu téma.
Nyilván rasszizmusnak hangzik, ha valaki azért nem kap meg egy állást, mert fehér.
A fehéreknek több esélyük van az előléptetésre,
mint egy afroamerikainak.
Legyünk őszinték!
Én már jó ideje fekete vagyok.
Egész életemben az voltam. Biztosan tudom, hogy nem volt rasszista.
Soha nem hallottam őt arról panaszkodni,
hogy milyen fehérnek lenni, szóval ez eléggé meglepett.
Az emberek szeretnek összeesküvés-elméleteket gyártani,
de fontos minden nézőpontot meghallgatni.
Oda kell figyelni az apró részletekre.
Rendben, hallottam ezt a részt, de mit mondott előtte?
A felvételen valaki más szavait idézte.
Elmondta az embereknek, hogy mit mondtak neki.
Nehéz rájönni... mi történt pontosan.
Valamikor a harmadik évében vagy a negyedik éve elején
beszélt a csoportvezetőjével.
Úgy érzem, ez egy zsákutca.
Szeretnék előrelépni.
Nem megy az olyan gyorsan.
Hogyan tudnám... mit tehetnék ennek érdekében?
Az egyik, amit mondtak neki, hogy egy főiskolai diploma
elég jól mutatna, és ez az egyik módja, hogy kitűnj a tömegből.
Elkezdett esti tagozatra járni, hogy befejezze az első diplomáját.
Azért kezdett üzleti főiskolára járni,
mert vezető állást akart a Horizonnál, vagy feljebb lépni.
Az iskola egy teljes embert kíván a teljes munkaidős állás mellett.
Mindent megtett, amit csak szükségesnek gondolt.
Elment iskolába, megszerezte a papírt, mégsem léptették elő.
A főnöke azt mondta neki,
azért nem léptetik elő, mert „fehér”.
Beboo bőrszínének semmi köze nem volt ahhoz, hogy nem kapta meg az állást.
Mert aki végül megkapta, ugyancsak fehér.
Szóval...
Ez az „oszd meg, és uralkodj”.
Fel akarták dühíteni.
Meg akartak minket osztani, hogy ne tudjunk közösen fellépni,
nehogy elérhessünk valamit. Minket nem védett a szakszervezet.
Ha sikerül összeugrasztaniuk minket,
oda az összefogás.
Ez nem azért volt, mert fehér.
Nem ezért nem kapta meg a munkát.
Más okok miatt nem kapta meg.
Szerintem azért nem ő kapta az állást, mert nem volt elég fehér.
Visszatérve arra a mondatra, hogy „mert én fehér vagyok”,
nos, egy fehér srác, oké, na de milyen fajta fehér vagy?
Vagyonos családból származol?
Van tekintélye a családodnak?
Ha úgy nősz fel, hogy van pénzetek,
biztosan lesznek olyan lehetőségeid,
amik normális esetben nem lennének.
A szegénységet a fehér bőrszín sem írja felül.
Nem illett bele a sablonba, amit kerestek.
Úgy vélem, Richardot azért nem léptették elő,
mert fehér prolinak tartották.
Beebót az csinálta ki, ahogy a dolgok működnek.
Rajta volt a nyomás, hogy férfinak kell lenni,
gondoskodnia kell a családjáról, többet kellene keresnie.
De ezzel egy időben, amikor próbált
egyről a kettőre jutni, akadályokba ütközött.
El tudom képzelni, hogy érezhette magát,
amikor minden lépésnél akadályokba ütközött.
Ezeknek a problémáknak az együttállása szép lassan felőrölte.
Figyelj! Közvetlenül jobbra mögötted van egy másik repülőgép.
Hajlandó lennél beszélni velük,
ha ezen a csatornán esetleg segítenének neked leszállni?
Hát...
Persze, úgy értem, mindig szívesen beszélgetek.
De iszonyúan szomjas vagyok.
Szinte mindent kihánytam magamból,
szóval hátra kellene mennem inni egy kis vizet.
Ne, Rich! Ha lehet, maradj az ülésben, a pilótafülkében,
és maradjunk kapcsolatban a rádión, kérlek!
Aha, egyszer már megcsináltam, király.
Hoppá... beleléptem a hányásomba, undorító.
Pillanat!
Rich, itt Bill kapitány.
Továbbra is hallgatunk.
Az én repülőmmel minden oké.
Mi a helyzet a tiéddel?
Kiszállt a beszélgetésből egy pillanatra. Mindjárt visszatér.
Oké.
Minden oké, itt vagyok.
Rendben, Rich. Üdv újra!
Van bármi új fejlemény arról, mit szeretnél csinálni?
Megpróbálsz McChordon leszállni?
Vagy a vízre szeretnél inkább? Vagy mit gondolsz?
Repülök a vakvilágba, szó szerint.
Nem tudom még, mit akarok igazából.
Kíváncsi lennék, le tudok-e szállni.
Nagyon klassz lenne, de...
Nem akarok már tovább élni,
szóval ez a probléma, amivel jelenleg küzdök.
Ezt sosem hallottam.
Ezt sosem hallottam tőle.
Talán jól jönne egy perc szünet.
Sajnálom!
„Nem akarok már tovább élni.”
Most először hallottam ezt tőle.
Nem akarok szembesülni a következményekkel.
Az a legegyszerűbb,
ha lenyomom az orrát, és becsukom a szemem. Érted?
Szomorú, de valahogy mégsem.
Oké.
Arról beszél, hogy orral lefelé fog zuhanni.
Rich, mint mondtad, nem akarod, hogy bárki megsérüljön.
Szeretnénk, ha neked sem esne bántódásod.
Hol vannak a vadászgépek? Szeretném látni őket itt repülni.
ROCK 41, kér irányt az elfogáshoz?
ROCK 41, igen. Megerősíti a 2995-ös magasságot?
Az anyja vagyok. Tudnom kellett volna.
Szeretném megtudni annak a kardszárnyú delfinnek a koordinátáit.
Tudod, az az anyaállat a kicsinyével.
Meg akarom nézni.
Hé, Rich! Mennyi üzemanyagod maradt?
Ó, haver! Nem elég. Nem jutok el vele sehova,
úgy... 350 kiló.
Oké, Rich. Köszönjük.
A Horizontól kapott utolsó jelentés: 350 kilója maradt, ami 15 percre elég.
Vettem.
Nyugati Parancsnokság.
Nyugati.
15 percre elegendő üzemanyag.
Nyugati.
Voltál már az Olympic-hegységnél?
Ez valami gyönyörű! A mindenit!
Igen, voltam már.
Mindig jó arra siklani.
Üdv, Rich! Itt a ROCK 41. Mi a helyzet?
Mi lenne, ha nyugatra fordulnánk, és elhagynánk a szárazföldet?
Miért? Errefelé van házad, ami miatt aggódsz?
Soha, de soha nem gondoltam volna, hogy...
nem elégedett az életével.
Mármint az átlagnál is kevésbé elégedett.
Bűntudatom van emiatt.
Nem osztom meg nyíltan az érzéseimet senkivel.
Talán a feleségemmel beszélek erről.
De a férfi barátaimmal nem osztom meg, ha szomorú vagyok,
vagy bármi ilyesmi, mert akkor puhánynak tűnnék.
Ez generációs örökség.
A férfiak nem lehetnek gyengék.
Nekik erősnek kell lenniük.
Az az elvárás, hogy mindent el tudjanak intézni.
Elnyel a mélység.
Elvárják tőled, hogy kimássz belőle, miközben úgy érzed,
ezt senkivel nem tudod megbeszélni.
Hogyan is gondolhatnánk arra, hogy segítséget kérjünk?
Ez teljesen idegen tőlünk...
Semmi értelme.
Szóba se jön.
Időt szakítani egy szakemberre?
Arra sincs időm, hogy fogorvoshoz menjek.
Mármint...
Ha elromlik a teherautó, pontosan tudom, hogy kell megjavítani.
Ha lelki problémáim vannak, azt sem tudom, hogyan kezdjek neki.
Beboo esetében, azt hiszem, ha segítséget kért volna...
az férfiatlan lett volna számára.
Hogy fognak rám nézni azok, akik tőlem függenek,
akinek ilyesfajta... problémai vannak?
Gyerünk, használd csak a térdedhez!
Oké. Így.
Folytasd, szedd le az ujjaddal!
Amikor újra és újra félrelöknek, és ezt magadban tartod,
ha túl régóta fojtod el, ördögi körré válik.
Képzelem, mennyi telefonhívás lehet most.
Kinek kivel kellene beszélnie, hogy ezt meg azt megoldja.
Olyan vicces, milyen keveset beszélünk egymással valójában, érted?
Nos, volt pár telefonhívás, és keressük a legjobb megoldást.
Őszintén szeretnénk, ha visszafordulnál, hogy kapcsolatban tudjunk maradni veled.
- Hogyhogy? - Mert érdekel minket.
Így igaz.
Nem láttuk a jeleket,
azt hiszem, ennek részben az volt az oka, hogy valahányszor meglátogatott minket,
vidám, eseménydús hétvégénk volt.
Ez az egyik, ami leginkább frusztrál,
hogy nem tudtam, hogy belül szenved...
Elszomorít, hogy nem vettem észre a jeleket.
Sokan vannak, akik törődnek velem,
és...
csalódást fog nekik okozni,
ha megtudják, hogy ezt tettem.
Szeretnék tőlük ezért külön bocsánatot kérni!
Csak egy összetört srác vagyok.
Talán nincs ki mind a négy kerekem.
Mostanáig nem is tudtam.
Tudod...
Haver, a táj olyan gyorsan elsuhant.
Arra gondoltam, egyszer csak átélem ezt a nyugalmi állapotot.
Képes leszek csak úgy gyönyörködni a látványban és...
Csomó szép dolog van, de szebbek egy másik megvilágításban.
Bárcsak elmondta volna korábban, hogy így érez!
Rich, a pilóta kezd érzelgőssé válni.
Nos, Rich, nekem úgy tűnik, hogy...
magadba vagy zuhanva,
de nem muszáj ezt tenned. Úgy értem...
mindnyájan elkeseredünk néha kicsit, de...
emiatt nem kell magunkat hibáztatni, érted?
Elegem lett a Horizonból,
úgyhogy kiléptem.
Egy héttel a géprablás előtt találkoztunk Richarddal.
Mondtam neki, jöjjön át hozzánk dolgozni.
De azt mondta, feljebb akar jutni.
„Nagyon szeretnék. Nem akarok kilépni.” Mondtam neki, hogy oké.
De ha meggondolnád magad, csak szólj!
Miért nem beszéltem vele kicsit hosszabban?
Lett volna esélyem akkor kideríteni, mi zajlik éppen benne?
Jól van-e?
Azt hiszem, a döntésem egyik oka, hogy ilyen őrültséget tegyek,
hogy folyton csak a munka,
akkor is, ha csak úgy lógsz az emberekkel.
Az is csak a munkáról szól.
Csak...
Az igazán közeli, személyes pillanatok annyira ritkák!
Szívás.
Szóval, én nem bánnám, ha csak úgy beszélgetnénk,
de ez is csak a munkáról szól.
Rich, mi is szívesen beszélünk veled.
Most jobbra fordultál nyugati irányba.
Be tudnád fejezni a fordulást, és szépen egyenesen tartani?
Azután tudunk beszélgetni.
Beprogramozhatnánk valamit, egy helyet a leszálláshoz.
Értem, csak nem hiszem, hogy leszállok.
Mármint nem olyan biztonságos módon.
Azt hiszem, csinálok egy hurkot.
Ha jól sikerül, előrenyomom az orrát, és jó éjszakát!
Erre semmi szükség.
Kezdj el jobbra kanyarodni,
és én szólok, mikor fejezd be, aztán tartsd vízszintesen!
Jól van.
Egy kicsit még emelkedek.
Úgy érzem, feljebb... Mit gondolsz? 5000 láb
elég lehet a hordó manőverhez?
Igazából nincs biztonságos magasság hozzá.
Én nem tenném. Valaki megsérülhet odalent.
Rich, azt mondtad, nem akarod, hogy bárki megsérüljön.
Azt sem szeretnénk, hogy neked bajod essen.
Rich, egy hős lennél, ha sikerülne leszállnod.
Inkább egy közveszélyes őrült, élete végéig a börtönben.
Alaposan mérlegeltem a lehetőségeimet.
Bár imádnám a napi háromszori étkezést,
hogy rengeteget olvashatnék,
meg kapnék pár levelet a szeretteimtől.
Sok van belőlük.
De nem lenne az igazi, érted?
Van egy feleséged.
Lecsekkoltál a Facebookon?
Még mindig nem hiszem el, hogy ezt az utat választotta.
És hogy nem vettem észre.
Fordul. Teljesen az oldalára borult.
Fejjel lefelé van. Fejjel lefelé.
Ó, Istenem!
Szent ég!
Húzza fel!
Istenem, jól van, megvan,
rendben van.
A TOI-1 épp most hajtott végre egy hurkot. Jelenlegi magasság 2000 láb.
ROCK 42, megerősítem, végrehajtott egy hurkot.
Megerősítem, körülbelül három méterrel a vízfelszín felett szedte össze.
Megcsinálta.
Végrehajtott egy teljes hordógurulást.
Hé, az ott a vadászpilótám végre?
Megkerestek pilóták,
és azt mondták, ez a gép elvileg nem képes erre.
Nem erre tervezték.
Az öcsém, aki soha életében nem vezetett repülőt,
felszáll, körözget, aztán csinál egy bukfencet is,
és nem zuhan le vele.
Lenyűgöző.
Úgy értem, óriási potenciál volt benne.
Az az érzésem, ha tudta volna, mi rejlik benne,
ahelyett, hogy arra a belső hangra hallgat, ami elhitette vele,
hogy nem elég jó, akkor... Ki tudja?
Bármi lehetett volna belőle, ami csak lenni szeretett volna.
Oké, Rich, itt Bill kapitány.
Gratulálok, megcsináltad.
Most tegyük le biztonságosan a gépet úgy, hogy senki nem sérül meg odalent!
Nyugati Parancsnokság.
Nyugati.
Kérdezd meg ROCK-ot a magasságáról! Megerősítem, magasság.
ROCK 2000-en látja őt.
Köszönöm!
Oké, ROCK most próbálja meggyőzni, hogy leszálljon a géppel.
A fenébe! Nem tudom, haver. Nem tudom.
Nem akarom, reméltem, hogy így lesz vége, érted?
Rich, mennyi üzemanyagod maradt?
Több mint 200, úgy 250 kiló.
Oké.
A 250 kiló üzemanyag öt perc repülésre elég.
Ezen a ponton dönteniük kell a vadászpilótáknak.
DEN, nem tudom, mennyire ismerős ezen a környéken,
de alapvetően van egy csomó sziget
és rengeteg öböl.
Szóval a vadászoknak lesznek lehetőségeik,
mert tartósan a víz fölött lesznek.
De a partvonalon mindenhol házak vannak.
Ezek nem túl széles vizek, inkább keskenyek.
És a rendelkezésre álló üzemanyag is korlátozza a lehetőségeiket.
Csak előre szólok.
Ketron-sziget felett van, K-E-D, K-E-T-R-O-N-sziget.
Közvetlenül Ketron-sziget mellett van, K-E-T-R-O-N.
Egy helyi jelentése szerint harmincan laknak a szigeten.
Rich, itt vagy még?
Már nem sokáig.
Úgy érzem, az egyik hajtómű leállt, vagy mi.
Oké, Rich. Ha van rá mód, megtennéd,
hogy a gépet a víz felett tartod? Tartsd szépen, alacsonyan!
Menni fog?
41, meg tudná erősíteni, hogy még a víz felett van?
Üdv, Rich, itt Bill kapitány. Mi a helyzet odafent?
Most jött a jelentés
egy másik vonalon, hogy a ROCK 41 csobbanást látott.
Oké.
A célpont eltűnt 0348-kor.
Célpont eltűnt.
Nyugati.
Itt Colleen.
Jason, hallottad?
Igen.
ROCK 42 azt jelentette, hogy a szigetnek csapódott.
Ennyi?
Nos, nem volt több...
nem érkezett több adás a kabinból, Beebótól.
Ez olyan... érted.
Remélem, nagyon gyorsan történt.
Nem érzett fájdalmat.
Remélem, nem félt.
A megpróbáltatások után Andrew felállt a helyéről.
Kimentem utána, kint volt a folyosón.
Odamentem hozzá beszélni.
Ránéztem, láttam az arcán, hogy teljesen összetört.
Sírtunk.
Mondtam neki, hogy sajnálom.
Rád volt szükségem ebben.
Rád volt szükségem.
Kérlek, ne egyedül menj haza!
Ne menj haza!
Maradj itt a barátaiddal!
Hívd fel a szüleid! Hívj fel valakit! Ne menj haza, ne legyél most egyedül!
Azt hiszem, még adásban volt, amikor az Alaska Air feltett a következő járatra.
Szerintem amikor felszálltam a repülőre, hogy Seattle-be utazzak...
Szerintem már tudták, csak nem mondták el, hogy lezuhant a gép.
Emlékszem, azt mondtam Hannah-nak, egy család vagyunk, és azok is maradunk.
De megszakadt a kapcsolatunk.
Ezt el kell fogadnom, talán túl nagy fájdalom lenne neki, ha találkoznánk.
Annyira szomorú vagyok!
Azt mondják, ha elveszted egy szerettedet, álmaid, látomásaid lehetnek róla.
Nekem nem... nem történt ilyesmi, nem jelent meg.
Ha egy falevelet fúj a szél,
vagy fejbe talál egy kő, nem számít.
Csak tudni akarom, hogy jól van.
Így néz ki a becsapódás helyszíne.
Újra meg akarom nézni ezt az őrült videót.
Egy légitársasági alkalmazott ellopott egy utasszállítót
a seattle-i Sea-Tac reptérről.
Nem tudom kiverni a fejemből.
Eleinte nem tudták, mi az indítéka.
Újra meg akarom nézni.
Légitársasági alkalmazott...
Reméltem, hogy a sajtó majd békén hagy.
Nem volt kedvem...
nyilatkozni a sajtónak.
Nem volt kedvem senkinek elmesélni a történetem.
Egyszerűen nem értettem ezt a fajta megszállottságot.
Nem értettem. Számomra ez egy szörnyű haláleset volt.
Vadászokat küldtek fel, felmerült a terrorizmus lehetősége.
A szövetségi nyomozók remélik,
hogy a feketedobozok talán több információval
szolgálnak majd, mi motiválta a földi kiszolgálót,
hogy elrabolja a repülőt, és egyáltalán elinduljon vele.
Nyilvánvaló volt, hogy ez ellentmondásos lesz.
A RUSSELL-ÜGY BIZTONSÁGI KÉRDÉSEKET VET FEL
A családom, a szüleim azt mondták, ne nézzem meg, bele fogok őrülni.
Szenzációhajhász volt
és átpolitizált, csak azért, hogy legyen min vitatkozni,
előre előkészített, szélsőséges politikai szempontok alapján.
AZ „EGEK KIRÁLYA” ÉS A FEHÉR NACIONALIZMUS
A szélsőbal démonizálta őt.
Csak egy újabb dühös fehér férfi, ugye?
Ilyen egyszerű.
Nélkülözve minden árnyaltságot.
Aztán pont olyan hibásan ment a jobboldalon.
Nézzétek ezt a hős fehér nacionalistát!
Haver, ennek köze sincs a valósághoz.
RICHARD RUSSELL EGY TERRORISTA.
Ha terrorista, miért nem repült bele valamibe?
Miért nem akart senkit bántani?
Miért nem akkor lopta el a gépet, amikor mások is voltak rajta?
Van benne egy idézet.
„Szerintem érzi egy egész faj pusztulásának fájdalmát,
de nem tudja igazán szavakba önteni.”
Mekkora baromság!
Ez a legtévesebb diagnózis arról, amit valójában érezhetett vagy gondolt.
Ezek a pólók itt egy neonáci, fehér nacionalista csoporté,
akik az öcsémet használják amolyan kirakatfiguraként,
hogy olyan cuccokat adjanak el, amik a nevetséges nézeteiket támogatják.
Önmagában elég rossz, hogy valakinek az öngyilkosságáról pólót nyomnak,
és pénzt keresnek vele, de...
még a nézeteit is rányomja, az egyenesen undorító.
Hagyományos konzervatívként nem hisszük, hogy Amerika a fehéreké.
Beebo sem volt ennek a híve.
Teljesen felháborodna ezen.
Itt van ez a hihetetlenül szomorú esemény,
és az emberek egész másnak állítják be őt, mint amilyen volt.
Beebo nem vett részt ilyen tervekben.
Elmondta, miért csinálta, amit csinált.
Felsorolt munkahelyi dolgokat.
De a történtek után nem sokkal
egy csomó mém jelent meg a közösségi médiában.
Észrevettem, hogy eléggé felkapott lett a mém, amin a szaltót csinálja
az öböl felett, és oda volt írva: „#SKYKING”.
Kicsit utánajártam, miért hívják őt az egek királyának.
Néhány embert nagyon mélyen megérintett.
Nekem ez az egész Sky King dolog azt jelenti,
hogy Beebo bemutatott az összes amerikai vállalatnak.
Úgy érzem, ez tényleg rá vall.
Van ez a személy, aki úgy érezte, csak egy fogaskerék egy nagy gépezetben.
Ez volt az utolsó próbálkozása, hogy végre kiszabaduljon abból,
amire az interneten bérrabszolgaságként hivatkoznak.
Sok szempontból ez akár én is lehetnék, nem?
Ez a videó emléket állít az Sky Kingnek, Richard „Beebo” Russellnek.
Eszemben sincs dicsőíteni az öngyilkosságát,
pont az ellenkezőjét szeretném elérni itt a neten.
De valamiért ez a történet nagyon megfogott,
ahogyan másokat is. Ő egy átlagos srác volt...
Leveleket kaptam szerte a világból, Dél-Amerikától
Európáig, Indiából, mindenhonnan...
Öngyilkosságra készültek, de olvasták a történetét, és meggondolták magukat.
Sok ember van, aki törődik velem.
és csalódást fog nekik okozni,
hogy ezt tettem.
Szeretnék tőlük ezért külön bocsánatot kérni!
Csak egy összetört srác vagyok.
Talán nincs ki mind a négy kerekem.
Mostanáig nem is tudtam.
E-mailek százait kaptam földi kiszolgálóktól,
hajós személyzettől, volt pilótáktól, akik szerint...
alapvetően...
az öcsém egy rocksztár.
Kimondta, amit ők is éreztek.
Így érzünk mindannyian.
Úgy érezték, valaki kiállt értük,
azokért, akiket „rámpapatkányoknak” tartanak,
Ők azonosulni tudnak ezzel.
Kiengedte a szellemet a palackból.
Sokak számára csak annyi kellett,
hogy hallják, nem csak ők éreznek így a munkájukkal kapcsolatban.
JÚLIUS 4. FELVONULÁS
A fiatalabb generációknak nem adatik meg, ami nekünk.
Mi mind hittünk az amerikai álomban.
A mai fiatalok azt is megkérdőjelezik, mi az egyáltalán.
Az unokaöcsém és az ő generációja
a kellős közepébe pottyant annak, ahogy minden épp átalakul.
Még ha a gazdaság változik is, az emberek azt fogják hinni,
hogy az ő hibájuk, hogy nem tudják elérni.
Csak így tovább!
Van egy örökös bánat.
Ha most azonnal beszélhetnék Beebóval, fejen csapnám, és azt kérdezném,
mi a fenét képzelsz magadról?
Tényleg megtenném. Én... azt mondanám neki: Beebo, ne tedd!
Ne tedd! Beszéljük meg!
Beszéljük meg!
Nincs olyan, amit együtt ne tudnánk megoldani.
Beszéljük meg!
Csalódott benne?
Istenem, dehogy!
Ő volt a legjobb.
Sosem csalódtam benne, soha.
Ő volt...
Annyira büszke voltam rá.
2018.11.09-én az FBI lezárta a nyomozást.
Döntésük szerint Richard „Beebo” Russell
nem követett el belföldi terrorcselekményt.
Az egyetlen bűne a repülő ellopása volt.
A filmkészítők keresték Hannah-t
több alkalommal, de nem válaszolt.
2019 februárjában az Alaska Air, a Horizon anyavállalata,
kiadta az éves részvényriportját.
Beebo ügyét egy bekezdésben említik az „Egyéb” rovatban.
Ebben biztosították a részvényeseket,
hogy „a gép elvesztése fedezett, önerő nélküli káresemény”.
A Horizon állítja, hogy nem különböztetnek meg senkit
szociális, etnikai és jogilag védett státuszok alapján.
Nem érkezett panasz becsmérlő kifejezésekről,
mint „rámpapatkány” vagy „vontatós majom”.
Azt állítják, hogy Richard „Beebo” Russell
fizetése minden vonatkozó jogszabálynak megfelelt.
Most láttam ezt a videót. Könnyeket csalt a szemembe.
Ez a videó emléket állít a Sky Kingnek, Richard „Beebo” Russellnek.
Épp most ástam bele magam a Sky Kingbe, és Istenem,
az a hanganyag...
Remélem, talán Sky King és ez az üzenet is segít neked.
Ez szinte költészet,
valaki, aki az egész karrierjét erre áldozta...
Ha Ön vagy egy ismerőse nehézségekkel küzd, kérjen szakember segítségét!
Felrúgta a szabályokat, nem volt mit vesztenie.
Ki akart törni, hogy megmutassa a világnak, mire képes.
Hihetetlen légi mutatványokat hajtott végre, többek között a hurkot.
Szeretném, ha megnéznétek ezt a videót, amin a légiirányítóval beszél.
...a mentális egészségről:
az emberek többféleképp kérhetnek segítséget.
Párszor meghallgattam a Sky King hangfelvételét...
Épp most néztem meg egy újabb Sky King videót, és...
ha szükséged van rám...
Sok férfi rengeteg terhet cipel.
Öregem, én mondom,
ez az egyik legfontosabb hanganyag, amit valaha hallottam.
Ahogy a hangfelvételek is mutatják, Beebo senkinek nem akart ártani.
Igaza volt,
nagyon sokan szerették.
Csináld meg a hurkot!
Aztán szállj le épségben!
Richard „Beebo” Russell emlékére 1989.09.19. - 2018.08.19.
Szerető fiú, testvér, barát és férj
Ha Ön ismer bárkit, akinek segítségre lehet szüksége,
ezek a források segíthetnek. Látogasson el ide: Hulu.com/findsupport
A feliratot fordította: Román Tímea